<classify> MAANDALIZ I ya L igi Daraja la Kwanza ya soka ya wanawake inayotarajiwa kuanza mwishoni mwa wiki hii yamekamilika na timu zimeanza kuwasili Dar es Salaam.Akizungumza jana Mkurugenzi wa Mashindano wa S hirikisho la Soka Tanzania TFF, S alum Madadi alisema maandalizi yamekamilika na ligi hiyo itakuwa ikichezwa katika Uwanja wa Karume na Chuo Kikuu Dar es S alaam. Jumla ya timu 14 zinatarajiwa kushuka uwanjani kutafuta nafasi ya kupanda kucheza L igi Kuu ya wanawake na timu hizo zimegawanywa katika makundi matatu, alisema Madadi.Kundi A lina timu za Mapinduzi Princess, Migoli Q ueens, Katoro Q ueens, Y anga Princess na Victoria Q ueens. Kundi B lina timu za Tanzanite, Singida Warriors, Mapinduzi Q ueens, Abeheba na Allans na Kundi C lina timu za Ruangwa, Manongwa, Viva na TSC.Pia Madadi alisema mshindi wa kwanza wa Kundi A, kundi B na kundi C zitafuzu moja kwa moja kucheza nusu fainali na mshindi wa pili mwenye matokeo bora kutoka kundi A na B atafuzu kucheza nusu fainali. Tanzanite itafungua dimba kwa kucheza na Singida Warriors kwenye Uwanja wa UDSM, mchezo utakaochezwa saa 8:00 mchana na Mapinduzi itacheza na Abeheba kwenye uwanja wa kuanzia saa 10:00 jioni.  <topic>: MICHEZO 